La Regidoria de Promoció Econòmica de l’Ajuntament de Burjassot llança la tercera edició del Xec modernització
2025-07-24

La Regidoria de Promoció Econòmica de l’Ajuntament de Burjassot, dirigida per Emili Altur, i a través de l’empresa pública CEMEF SLU, engegarà, per tercer any consecutiu, el programa municipal d’ajudes dirigides al suport per a la consolidació i modernització d’activitats empresarials desenvolupades per autònoms i micropimes.

Emili Altur ha destacat que “amb aquest programa, la Regidoria de Promoció Econòmica té com a objectiu incentivar la incorporació de solucions innovadores, fomentant la modernització del teixit empresarial i impulsant un nou model d’empresa més competitiva”.

Per informar de totes les qüestions relatives a aquesta ajuda, tindrà lloc dimecres que ve 4 de febrer a les 20 hores, en l’Ajuntament, una reunió informativa.

Aquestes ajudes es concreten en cinc eixos: actuacions destinades a renovació i millora tecnològica, actuacions destinades a la incorporació i implantació del disseny per a la millora de producte i/o servei, així com la millora de la imatge de la PIME, actuacions destinades a implementar les actuacions de correcció per a la consecució del distintiu Green Commerce per part dels comerços que hagen sol·licitat amb anterioritat a la data de publicació d’aquestes bases la seua participació en el projecte, actuacions orientades a la implantació i/o certificació de sistemes de gestió ISO, OSHAS, EMAS o unes altres i, finalment, actuacions orientades a l’eliminació de barreres arquitectòniques per a facilitar l’accés de persones amb mobilitat reduïda.

La quantitat màxima que es subvencionarà, serà del 50% de l’import total, IVA exclòs, del projecte d’inversió i/o despesa presentada, sempre amb el límit de 500 euros per sol·licitant. En el cas que els proveïdors utilitzats per a la justificació de la subvenció siguen empreses situades a Burjassot, la subvenció serà incrementada en un 50%, sempre amb el límit de 750 euros. La data límit per sol·licitar aquestes ajudes serà el divendres 6 de març de 2015.

Les bases reguladores es troben publicades en la web www.cemefempresas.com i es gestionaran des de l’Àrea de Promoció Econòmica. Els interessats han de posar-se en contacte amb CEMEF SLU a través del telèfon 96 316 02 50, ext: 57.